stanford-oval/wikipedia huggingface dataset:
Never Forget You (שיר של מריה קארי)
כתיבה

השיר נכתב על ידי קארי עצמה וזמר ה-R&B בייבי פייס והופק גם על ידי השניים ביחד עם דארלי סימונס. מבחינה לירית בשיר קארי מדברת על כך שלמרות שנפרדה מבן זוגה היא לעולם לא תשכח אותו. לשיר לא יצא קליפ רשמי מה שהפך אותו לסינגל הראשון בקריירה שלה שלא קיבל קליפ באותה תקופה.
ביקורות

דייוויד בראון מ-Entertainment Weekly כתב על השיר: "בלדה חסרת טעם אשר מבזבת את הכישרון של מפיק ה-R&B בייבי פייס".
הצלחה מסחרית ובמצעדים

באותה תקופה בה השיר יצא בילבורד אסרו על הכנסת שירים שיוצאים כבי-סייד למצעד ולכן השיר לא נכנס למצעד הבילבורד הרשמי של ארצות הברית. בארצות הברית השיר הוגדר ביחד עם השיר "Without You" תחת השם "Without You" / "Never Forget You" ולכן בארצות הברית השיר קיבל מעמד זהב בעקבות המכירות של "Without You". שני השירים יחדיו שוחררו רק בארצות הברית ולכן השיר לא הצליח להתברג לא להימכר במדינות אחרות בעולם.
מיקומי שיא

|   ‏‏‏  מצעדים ודירוגים (1994)> מדינה |   ‏‏‏  מצעדים ודירוגים (1994)> מצעד |   ‏‏‏  מצעדים ודירוגים (1994)> מיקום שיא |   ‏‏‏  מצעדים ודירוגים (1994)>  |
| --- | --- | --- | --- |
|  ארצות הברית | בילבורד הוט 100 | 3 |  |
|  ארצות הברית | מצעד שירי ה-R&B/היפ-הופ | 7 |  |
|   ‏‏‏  מצעדי סוף שנה (1994)> מדינה |   ‏‏‏  מצעדי סוף שנה (1994)> מצעד |   ‏‏‏  מצעדי סוף שנה (1994)> מיקום שיא |   ‏‏‏  מצעדי סוף שנה (1994)>  |
| --- | --- | --- | --- |
|  ארצות הברית | בילבורד הוט 100 | 16 |  |
|  ארצות הברית | מצעד שירי ה-R&B/היפ-הופ | 61 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 600,000 |
ברונטורניס

| ברונטורניס |
| --- | --- |
 תיאור מראה הברונטורניס
תקופה
מיוקן, 27–17 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קריאמאים
תת־סדרה:: תרופודה
משפחה:: פורוסרקוסיים
סוג:: ברונטורניס
מין:: Brontornis burmeisteri
שם מדעי
 Brontornis burmeisteri

ברונטורניס (שם מדעי: Brontornis; פירוש השם: "עוף הרעם") הוא סוג של עוף אימה ענקי מסדרת הקריאמאים שחי באמריקה הדרומית (בעיקר בפטגוניה) בתקופת המיוקן, לפני 7–17 מיליון שנה. הוא היה עוף עצום ממדים וגם היה עוף האימה השני בגודלו לאחר הקלנקן שחי מעט אחריו. מין זה הוגדר ב-1891 וכלל מין יחיד - Brontornis burmeisteri.
הברוטורניס התנשא לגובה 2.8 מטרים ושקל 230–400 ק"ג. הוא נחשב טורף-על בתחומי מחייתו, והיה מסוגל לצוד את כל שאר היצורים בשטחי ערבות ארגנטינה וצ'ילה הקדומים. למעשה, רק עופות הפיל והעוף האוסטרלי דרומורניס שקלו יותר ממנו. הוא דמה לפורוסרקוס, שהתקיים אחריו, וחי לצד הארגנטוויס.
בתחומי מחייתו מילא הברונטורניס את תפקיד הטורפים הגדולים שלא נמצאו באמריקה הדרומית לפני ההחלפה האמריקנית הגדולה, יחד עם התיילקוסמילוס. ככל הנראה, ארב הברונטורניס לטרפו ממסתור ותפס אותו בעזרת מקורו העצום או רדף אחריו עד שהשיג אותו. אפשרות נוספת היא שהיה אוכל נבלות.
בהשוואה של קלנקן וברונטורניס לאדם.
TQBF

בתורת הסיבוכיות, השפה TQBF (קיצור ל-True quantified boolean formulas; או: QBF, QSAT) היא שפה פורמלית במחלקה PSPACE. השפה TQBF היא השפה של כל הנוסחות הבוליאניות עם כמתים שמוערכות לאמת. ניתן לראות את TQBF כהכללה ל-SAT. השפה ידועה בהיותה שפה PSPACE-Complete, כלומר לכל שפה ב-PSPACE קיימת רדוקציה פולינומית ל-TQBF.
בניגוד ל-SAT בה השאלה היא האם קיימת הצבת אמת, ב-TQBF לכל נוסחה יש ערך אמת או שקר יחיד, מכיוון שאין משתנים חופשיים.
הסבר - נוסחת SAT נראית כך:
(x_{1}\lor x_{2})\land (\neg x_{1}\lor x_{3})
ועבור ההצבה  x_{1}=T,x_{2}=F,x_{3}=T הנוסחה מקבלת ערך אמת בעוד עבור  x_{1}=F,x_{2}=F,x_{3}=T הנוסחה מקבלת ערך שקר.
הנוסחה השקולה ב-QBF נראית כך:
\exists x_{1}\exists x_{2}\exists x_{3}((x_{1}\lor x_{2})\land (\neg x_{1}\lor x_{3}))
וערכה הוא אמת, מכיוון שקיימים  x_{1},x_{2},x_{3} עבורם יש הצבות אמת.
ניתן לחשוב על TQBF כעל משחק בין שני שחקנים, המשחקים בתורות. משתנים המופיעים בנוסחה עם כמת "קיים" תואמים לקיום מהלך עבור שחקן בתור כלשהו, ומשתנים המופיעים בנוסחה עם כמת "לכל" תואמים לכך שתוצאת המשחק אינה תלויה במהלך ששחקן מבצע (כלומר, כל מהלך יכול להוביל לניצחון). נוסחת TQBF שהכמת הראשון בה הוא "קיים" תואמת לנוסחת משחק בה לשחקן הראשון אסטרטגיה מנצחת (כיוון שקיים מהלך של השחקן עבורו לכל מהלך אחר של היריב, השחקן ינצח).
סקירה

בתורת הסיבוכיות, השפה QBF היא הכללה של השפה SAT בה לכל משתנה מוצמד כמת. מכיוון ש-QBF נמצאת ב-PSPACE, אין חובה לכתוב את הנוסחאות בצורת CNF מכיוון שזה ודאי לא הופך את השפה ל"קלה" יותר, אך גם לא הופך אותה לקשה יותר. מאחר שלכל משתנה מוצמד כמת, לנוסחה יש ערך אמת או שקר, והשפה QBF היא של הנוסחאות שמקבלות ערך אמת. פורמלית :  QBF=\{\phi \ |\ \phi {\text{ is a quantified boolean formula that evaluates to true}}\}
דוגמה:
מתקיים  \psi \in QBF.
QBF היא בעיה שלמה של המחלקה PSPACE, המחלקה של הבעיות הניתנות לפתרון על ידי מכונת טיורינג דטרמיניסטית או לא דטרמיניסטית בסיבוכיות מקום פולינומית וזמן שאינו מוגבל. נוסחה ב-QBF ניתנת לפתרון טריוויאלי המשתמש בסיבוכיות מקום ליניארית וסיבוכיות זמן אקספוננציאלית.
ההוכחה לתוצאה המפתיעה IP = PSPACE נעשתה על ידי הצגת הוכחה אינטראקטיבית ל-QBF.
ל-QBF מספר צורות נורמליות. אחת הצורות החשובות היא הצורה הנורמלית של פרנקס אם היא מהצורה
הצורה הזאת חשובה במיוחד בגלל הקשר שלה להיררכיה הפולינומית. כידוע,
וגם המחלקה  \Sigma _{i} מוגדרת כל השפות A עבורן קיים מוודא פולינומי  V ופולינום  P(\cdot ) כך ש-
והנוסחה למעלה ניתנת לרדוקציה טריוויאלית ל-QBF.
סקירה > PH ו-PSPACE

ההנחה הרווחת כיום היא ש  PH\not =PSPACE, מכיוון שאם PH=PSPACE, אזי QBF נמצא באחת מדרגות ההיררכיה הפולינומית ולכן ההיררכיה קורסת בדרגה זאת, אף על פי שמקובל להניח שזה לא קורה.
פתירת QBF

ל-QBF פתרון טריוויאלי בסיבוכיות מקום ליניארית.
אלגוריתם לפתרון:
אם הנוסחה ריקה, החזר אמת.
עבור המשתנה הראשון x בנוסחה בצע:
הצב T ב x
פתור את הנוסחה והצב את התוצאה ב y_{T}
הצב F ב x
פתור את הנוסחה והצב את התוצאה ב y_{F}
אם הכמת של x הוא "לכל":
החזר  y_{T}\land y_{F}
אם הכמת של x הוא "קיים":
החזר  y_{T}\lor y_{F}
ניתוח סיבוכיות מקום:
הפונקציה המתארת את סיבוכיות המקום של האלגוריתם היא  f(n)=1+f(n-1)=O(n), מכיוון שבזמן הקריאה הרקורסיבית, אנחנו שומרים כמות זיכרון קבועה.
סיבוכיות הזמן היא אקספוננציאלית
שלמות של QBF

נרצה להראות שהשפה QBF שלמה ב-PSPACE תחת רדוקציית קארפ פולינומית, כלומר
 \forall L\in PSPACE,\ \ \exists A,p(\cdot )\forall x{\text{ s.t. }}(A(x)\in QBF\iff x\in L)\land t(A(x))\leq p(|x|)
או, בכתיב חסכני,  \forall L\in PSPACE,\ \ L\leq _{m}^{p}QBF
לשם כך נגדיר ראשית את גרף הקונפיגורציות  G_{M} של מכונת טיורינג M:
גרף הקונפיגורציות של מכונת טיורינג M הוא גרף אשר כל קודקוד בו הוא קונפיגורציה של המכונה, ובין קודקוד לקודקוד יש קשת אם ורק אם ניתן להגיע מקונפיגורציה אחת לשנייה.
קונפיגורציה של מכונת טיורינג היא המצב הנוכחי של המכונה, דהיינו
תוכן סרט העבודה
מיקום המכונה על הסרט
מצב המכונה
נשים לב, שמכיוון שהמכונה שלנו פולינומית במקום, קונפיגורציה בודדת שלה היא גם פולינומית במקום.
קל לראות שאם קלט x נמצא בשפה אזי קיים מסלול בין המצב ההתחלתי שלו  C_{start}^{M,x} למצב המקבל שלו  C_{accpet}^{M,x}.
נגדיר פונקציה  \psi (C,C'), אשר מחזירה אמת אם ורק אם קיים מסלול בין C ל-C' בגרף.
כעת נרצה לבנות נוסחה המבטאת את  \psi (C_{start}^{M,x},C_{accpet}^{M,x}). המשתנים הם כמו בהוכחת משפט קוק לוין, שמראה גם איך אפשר לקודד את  \psi (C,C') אם יש ביניהם מסלול באורך 1 (כלומר המכונה עוברת מ-C ל-C' בצעד חוקי אחד).
ניסיון: נגדיר את הנוסחה באופן הבא:
 \exists C_{start}^{M},\exists C_{1}\ldots \exists C_{accept}^{M}\ \ \psi (C_{start}^{M},C_{1}^{M})\land \ldots \land \psi (C_{n-1}^{M},C_{end}^{M})-C'
הנוסחה הנ"ל באורך אקספוננציאלי. נגדיר פונקציה חדשה:  \psi _{i}(C,C') הוא אמת אם ורק קיים מסלול בין C ל-C' באורך לכל היותר  2^{i}.
נשים לב שמתקיים:  \psi _{i+1}(C,C')=\exists C''\ \ \psi _{i}(C,C'')\land \psi _{i}(C'',C')
משמעות הנוסחה למעלה: קיים מסלול בין  C ל- C' אם ורק אם קיימת קונפיגורציה  C'' כך שיש מסלול בין  C ל- C'' ובין  C'' ל- C'.
הנוסחה עדיין אקספוננציאלית. נקצר אותה עם הכמת לכל.
\psi _{i+1}(C,C')=\exists w\forall a\forall b\ \ (a=C\land b=w)\lor (a=w\land b=C')\implies \psi _{i}(a,b)
הנוסחה הנ"ל שקולה בדיוק לנוסחה למעלה, אך היא גדלה בקצב פולינומי ולא אקספוננציאלי.
כעת, כאשר נפתח לפי הנוסחה הנ"ל, נקבל נוסחה בוליאנית עם כמתים שאורכה פולינומי באורך הקלט, וכן מתקיים
ולכן השפה QBF היא PSPACE שלמה.
ראו גם

PSPACE
ההיררכיה הפולינומית
הערות שוליים

↑  Prof. Salil Vadhan,
.
Psychofreak

"Psychofreak" (מעוצב באותיות קטנות; בעברית: "פסיכופריק") הוא סינגל שהוקלט על ידי הזמרת הקובנית-אמריקאית קמילה קביו, בהשתתפות הזמרת-יוצרת האמריקאית וילו סמית'. הוא יצא לאור ב-8 באפריל 2022, דרך אפיק רקורדס כסינגל השלישי מתוך אלבום האולפן השלישי של קביו, Familia.
רקע

"Psychofreak" מבוסס על החרדה ממנה קביו סובלת. היא הצהירה כי השורה "I don't blame the girls for how it went down" מתייחסת לעזיבתה מקבוצת הבנות האמריקאית Fifth Harmony. מילותיו של "Psychofreak" קשורות בעיקר למערכת היחסים הקודמת שלה עם בן זוגה לשעבר שון מנדס.
ביקורות

AllMusic כתב כי "Psychofreak" נשמע כמו רצועת דאנס משנות ה-90. ניק לוין מ-NME ציין כי הוא שמח על כך שעדיין אפשרי לכתוב להיט על בריאות הנפש בשנת 2022.
הצלחה מסחרית

"Psychofreak" הגיע למקום השבעים וחמש בבילבורד הוט 100 בשיאו ורשם את שירה העשרים של קביו שנכנס למצעד זה. הוא הגיע בנוסף למקום החמישים בבילבורד גלובל 200.
"Psychofreak" הגיע למקום השבעים ושלושה במצעד הסינגלים הבריטי.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 50 |  |
|  אירלנד | מצעד הסינגלים האירי | 49 |  |
|  ארצות הברית | בילבורד הוט 100 | 75 |  |
|  ברזיל | טופ 100 ברזיל | 9 |  |
|  הממלכה המאוחדת | מצעד הסינגלים הבריטי | 73 |  |
|  יוון | IFPI Greece | 94 |  |
|  ניו זילנד | המצעד הניו זילנדי הרשמי | 5 |  |
|  פורטוגל | מצעד הסינגלים הפורטוגזי | 107 |  |
|  צרפת | SNEP | 33 |  |
|  קנדה | קנדה הוט 100 | 41 |  |
|  שוודיה | סוורייטופליסטן | 85 |  |
הערות שוליים

↑  Gobe, Alan (28 במרץ 2022). "Camila Cabello es portada de Elle México y habla de su amor por México y Cuba" [Camila Cabello is the cover of Elle Mexico and talks about her love for Mexico and Cuba]. Vogue Mexico. נבדק ב-8 באפריל 2022. {{cite web}}:  (עזרה)
↑  Powell, Alicia (8 באפריל 2022). "Camila Cabello gets 'true to herself' with new album". Reuters. נבדק ב-8 באפריל 2022. {{cite web}}:  (עזרה)
↑  Puckett-Pope, Lauren (2022-04-08). "Camila Cabello's 'psychofreak' Lyrics Reference Both Her Fifth Harmony and Shawn Mendes Break-Ups". ELLE (באנגלית אמריקאית). נבדק ב-2022-06-08.
↑  Collar, Matt. "Familia – Camila Cabello". AllMusic. נבדק ב-8 באפריל 2022. {{cite web}}:  (עזרה)
↑  Levine, Nick (7 באפריל 2022). "Camila Cabello – 'Familia' review: pin-sharp satire and "emo" anguish galore". NME. נבדק ב-8 באפריל 2022. {{cite web}}:  (עזרה)
1 2  "Camila Cabello". Billboard (באנגלית אמריקאית). נבדק ב-2022-06-08.
↑  "Camila Cabello | full Official Chart History | Official Charts Company". www.officialcharts.com. נבדק ב-2022-06-08.
| קמילה קביו |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Camila • Romance • Familia • C,XOXO |  |
| סינגלים | "I Know What You Did Last Summer" • "Bad Things" • "Crying in the Club" • "Havana" • "Never Be the Same" • "Sangria Wine" • "Consequences" • "Mi Persona Favorita" • "Señorita‎" • "Liar" • "Shameless" • "Cry for Me" • "Easy" • "Living Proof" • "My Oh My" • "First Man" • "Don't Go Yet" • "Oh Na Na" • "Bam Bam" • "Psychofreak" • "Hasta los Dientes" • "Mon amour" • "Ku Lo Sa (Remix)" • "I Luv It" • "He Knows" |  |
| השתתפות בסינגלים | "Love Incredible" • "Hey Ma" • "Know No Better" • "Almost Like Praying" • "Beautiful" • "Find U Again" • "South of the Border" • "It Takes Two" |  |
| סינגלים שיווקיים | "I Have Questions" • "OMG" • "Real Friends" • "Million to One" |  |
| שירים אחרים | "All These Years" • "She Loves Control" • "Inside Out" • "Something's Gotta Give" • "In the Dark" • "Into It" |  |
| סיבובי הופעות | Never Be the Same Tour |  |
| ערכים קשורים | פיפת' הרמוני |  |
| --- | --- |
בקרת זהויות :  MusicBrainz work: 6110a87c-b271-459c-9640-b5f1e405e967
Process Monitor

| --- | --- |
 מפתח:  מארק רוסינוביץ' (Mark Russinovich)
 גרסה אחרונה:  3.31 (29 באוגוסט 2016)
 מערכת הפעלה:  חלונות
 סוג רישיון:  EULA
 https://technet.microsoft.com/en-us/sysinternals
 
פרוסס מוניטור (באנגלית: Process Monitor) היא תוכנה חופשית, פותחה על ידי Sysinternals ומותאמת בעבור מערכות ההפעלה חלונות, מבית מיקרוסופט ואינה דורשת התקנה. התוכנה עוקבת אחר שינויים שנעשים במערכת הקבצים ובעורך הרישום וכן באיתור באגים של מערכת ההפעלה.
פרוסס מוניטור הייתה מפוצלת לשתי תוכנות נפרדות FileMon ו-RegMon, שמוזגו לתוכנה אחת. הגרסה העדכנית ביותר הניתנת להורדה, היא גרסה 3.31 שוחררה בתאריך 29 באוגוסט 2016.
התוכנה מאפשרת למשתמש לעקוב אחר שינויים במערכת הקבצים ועורך הרישום ומציגה מידע מפורט ומדויק כגון:
שינויים מדויקים בעורך הרישום.
אפשרויות ניטור וסינון רבות.
פרטי התהליך כולל נתיב, תמונות, שורת פקודה, משתמש ומזהה הפעלה.
חיפוש אובייקט לפי שם או אירוע.
אימות נתונים וחתימות.
תצוגה היררכית של תהליכים מפנים.
מעבר אל תהליכים ונתיבים.
ראו גם

Netstat
TCPView
Process Explorer
רחרחן
פורט
מיקרוסופט TechNet
Privilegium de non tolerandis Judaeis

Privilegium de non tolerandis Judaeis (מלטינית: הזכות שלא לסבול יהודים, קרי: פְּרִיבִילֵגְיוּם דֵה נוֹן טוֹלֵרַנְדִיס יוּדֵאִיס) היא פריווילגיה שהוענקה לכמה ערים באיחוד הפולני-ליטאי ובמלוכת הבסבורג החל מהמאה ה-16. במסגרת הפריווילגיה, נמנע מיהודים להתגורר בחלקים מסוימים בעיר או להחזיק בה מקרקעין. יתר על כן, נאסר עליהם להיכנס לעיר, פרט לימים שבהם היה מסחר ופעלו בהם השווקים. בלובלין, למשל, הוחלה הפריווילגיה ב-1535.
ראו גם

Privilegium de non tolerandis Christianis
הערות שוליים

↑  וילה אורבך ואברהם ויין, פנקס הקהילות, פולין, כרך שביעי, יד ושם, 1999, עמ' 14; לקריאה באנגלית: Lublin, באתר JewishGen
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
ברווזי צדפות

| ברווזי צדפות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזי צדפות
שם מדעי
 Tadorninae ‏רייכנבאך, 1849

ברווזי צדפות (שם מדעי: Tadorninae) היא תת-משפחה של עופות מים במשפחת הברווזיים בה מיני ברווזים החיים בעיקר באזורים הטרופיים או בחצי הכדור הדרומי, למעט מיני הסוג טדורנה המגיעים גם לחלק הצפוני. ברווזים אלה משכשכים על פני המים ומחפשים מזון על היבשה כמו גם במים. כמו תת-משפחת ברווזים מצויים, אלו מינים אוכלי-כל הניזונים הן מהחי והן מהצומח.
רבים מבני תת-משפחה זו שויכו בעבר לתת-משפחת Cairininae שבוטלה. חלק מהסוגים הנכללים בקבוצה שויכו בעבר לתת-משפחת ברווזים מצויים ואחרים יכולים להיות שייכים לתת-משפחת ברווזי ים (Merginae) או ברווזי צלילה (Aythyinae). חלקם גם מזכירים יותר אווזים מאשר ברווזים.
מיון

הסוגים והמינים הבאים נכללים בתת-משפחה זו:
ברווז צ'הטאם (Pachyanas chathamica) - נכחד
טדורנה (Tadorna)
ברווז סלוודורי (Salvadorina waigiuensis) - ייתכן ששייך לתת-משפחת ברווזים מצויים
אווז מלגשי (Centrornis majori) - נכחד
יאורית מצרית (Alopochen aegyptiacus)
נאוצ'ן (Neochen)
ברווז צדפות (Chloephaga)
ברווז כחול (Hymenolaimus malacorhynchos) - שויך בעבר לתת-משפחת Cairininae שבוטלה
ברווז נהרות (Merganetta armata) - שויך בעבר לתת-משפחת Cairininae שבוטלה
ברווזים נוספים שאולי משויכים לתת-המשפחה:
ברווז ורוד-אוזן (Malacorhynchus membranaceus) - ייתכן ששייך לתת-משפחת ברווזים זקופי-זנב
ברווז כרבולי (Sarkidiornis) - ייתכן ששייך לתת-משפחת ברווזים מצויים
אווז כחול-כנפיים (Cyanochen cyanoptera) - ייתכן ששייך לתת-משפחת ברווזים מצויים או לקבוצה עצמאית
ברווז הארטלוב (Pteronetta hartlaubii) - ייתכן ששייך לתת-משפחת ברווזים מצויים או לקבוצה עצמאית
ברווז קיטור (Tachyeres) - ייתכן ששייך לתת-משפחת ברווזים מצויים
מנדרין (Aix)
ברווז מוסקובי (Cairina moschata)
ברווז לבן-כנף (Asarcornis scutulata)
אווז כף ברן (Cereopsis novaehollandiae) - שייך בדרך כלל לתת-משפחת אווזים (Anserinae)
ברווז טבעתי (Callonetta leucophrys) - ייתכן ששייך לתת-משפחת ברווזים מצויים
הסוג צ'נונטה (Chenonetta) הכולל את המינים ברווז עצים אוסטרלי וברווז פינץ' - ייתכן ששייך לתת-משפחת ברווזים מצויים
גלריה

ברווז נהרות
אווז הקלפ
יאוריות
ג'וביהא

| --- | --- |
אוניברסיטת ירדן, והמרכז הרפואי לחקר הסרטן על שם המלך חוסיין (אנ') הנמצאים ברובע ג'וביהא.
אוניברסיטת ירדן, והמרכז הרפואי לחקר הסרטן על שם המלך חוסיין (אנ') הנמצאים ברובע ג'וביהא.
 מדינה:  ירדן ירדן
 עיר בירה:  עמאן
 גובה:  1,000 מטרים
 קואורדינטות:  32°01′32″N 35°51′52″E﻿ / ﻿32.025555555556°N 35.864444444444°E﻿ / 32.025555555556; 35.864444444444 
 אזור זמן:  UTC +2
  מפת מיקום  מפה מפורטת  he    רובע ג'וביהא מספר 18 במטרופולין של עמאן tabBackground:;tabBorder:#aaa;defaultTab:0;
ג'וביהא (בערבית: الجبيهة) הוא אחד הרבעים במטרופולין של עמאן, בירת ירדן. הוא הרובע ה-18 מתוך 27 רבעים בעיר. הרובע ממוקם בצפון מערב עמאן. ברובע מספר מתחמי מגורים, בילוי, תיירות, האוניברסיטה של ירדן, בתי חולים ומשרדי ממשלה. הרובע מחולק לשש שכונות, אל-ג'מעה, א-רשיד, קוטנה, אל-סאדק, אל-זייתונה ואל-בלדייה.
היסטוריה

בתחומי ג'וביהא נמצא אתר ארכאולוגי בשם רוג'ם אל-ג'וביהא, בו התגלו שרידים של מגדל עמוני מבוצר. הוצע לזהות את ג'וביהא עם היישוב המקראי יגבהה. זיהוי זה עולה יפה גם מבחינה גאוגרפית וגם מבחינה לשונית.
הרובע > המיקום

הרובע ממוקם בצד הצפון מערבי של עמאן. הוא מחבר בין מספר שכונות ורבעים בעמאן. הוא גובל במזרח באזורי עמאן המזרחיים כמו טברבור, טאריק ובפרברי אל-אקצה. מצפון לשאפה בדרן ואבו נייסר. ממערב לסווילה, טלאא אל-עלי ואום אל-עלי סוממאק. מדרום לעבדאלי, ג'בל אל-חוסיין ורובע בסמן. רובע ג'וביהא מוגדר בין הרחובות הירדן(ער') ממזרח ורחוב המלכה ראניה(ער') ממערב. רובע ג'וביהא מורכב ממספר שכונות, שכונת אל-ג'מעה, שכונת א-רשיד, שכונת קטאנה (שנקראת בכינויו העממי עיר הספורט), שכונת אל-סאדק, שכונת אל-זייתונה ושכונת אל-בלדייה.
הרובע > אקלים

רובע ג'וביהא מאופיין במזג אוויר קריר בקיץ ובחורף קר מאוד בהשוואה לשאר חלקי העיר. לעיתים יורד שלג בחורף. גובה הרובע נע בין 950 ל-1050 מטר מעל פני הים.
הרובע > נכבדים

ברובע מתגוררים אישים חשובים כמו הנסיכה בסמה בנת טלאל, נכבדים בכוחות המזוינים, בשירותי הרפואה המלכותיים ובביטחון הציבור הירדני. בנוסף למספר רב של שרים ובכירים במדינה.
הרובע > משרדי ממשלה ברובע ג'וביהא

משרד ההשכלה הגבוהה
מחלקת גיוס כללית
שירות אכיפת סמים
המרכז הגאוגרפי המלכותי
המחלקה לסטטיסטיקה
האגודה המדעית המלכותית
מחלקת מס הכנסה
המחלקה הפיננסית של עמאן הצפונית
מחלקת קרקעות וסקר
הגנה על הסביבה
מרכז הביטחון של א-רשיד
חינוך ובריאות

בג'וביהא ממוקמים מספר מוסדות חינוך, כגון אוניברסיטת ירדן, האגודה המדעית המלכותית (אנ'), האוניברסיטה הגרמנית-ירדנית (אנ'), בית הספר הגבוה לטכנולוגיה על שם הנסיכה סומאיה (אנ') וכ-15 בתי ספר ציבוריים ובתי ספר פרטיים כמו בית הספר ג'וביהא וקבוצת בתי הספר אל ג'מי. ברובע נמצא גם משרד ההשכלה הגבוהה והמחקר המדעי (אנ'). בתי הספר הפרטיים הם: בית הספר אל-איתיחאד, בית הספר האוניברסיטאי, בתי הספר אל נור, בתי הספר לצמיחה חינוכית, בית הספר ליצירתיות חינוכית, בתי הספר לפטריארכיה הלטינית, בתי הספר מטעם אוקספורד, בית הספר ג'ייל אל ראשד, בתי ספר אלפרד, בתי ספר חלוצי האקדמיה הבינלאומית וגן ילדים.
שמו של רחוב האוניברסיטה הוסב לרחוב המלכה ראניה אל-עבדאללה. אוניברסיטת ירדן היא האוניברסיטה הוותיקה ביותר בממלכה האשמית של ירדן. בית החולים האוניברסיטאי(אנ') שליד אוניברסיטת ירדן הוא אחד מבתי החולים הטובים בירדן. בנוסף, ברובע נמצאים גם בית החולים והמרכז הרפואי לסרטן על שם המלך חוסיין (אנ') ובית החולים אל ישראא. יש ברובע גם 3 מרכזי בריאות ממשלתיים, מאות רופאים, מרפאות פרטיות וספריות רבות.
בילוי, בידור ותיירות

ברובע ג'וביהא ישנם אזורי בילוי ובידור כגון, המדרחוב התוסס מאוד מול השער הצפוני של אוניברסיטת ירדן. האטרקציות העיקריות ברובע הן, מסעדת סיוין, מסעדת הנרות, קפה לילות שחרזדה וכן קניון האוניברסיטה.
הירדנים נוטים לנהור לרובע ג'וביהא כדי ליהנות ממזג האוויר הקריר בקיץ. המבקרים ברובע חונים בדרך כלל בצד "דרך אבו נסייר" המשקיפה על העיר. המבקרים נהנים לשבת בביתי הקפה ליהנות משתייה, לעשן נרגילות ולצפות בנוף העיר במיוחד בשקיעה. אזור השעשועים ברובע ג'וביהא משך עליו יותר מכל יתר הרבעים מבקרים רבים מכיוון שיש בו את פארק השעשועים הגדול ביותר במדינה. בשנת 2017 פארק השעשועים נסגר לצמיתות בגלל הידרדרות בטיחות המתקנים והמבנים. בשנת 2018 הוכרזו תוכניות לפיתוח האתר לפארק סגור עם מתקנים למשפחות, צעירים וילדים.
ברובע ג'וביהא נמצאת שכונת החלונות האדומים. אחד הרחובות הגדולים ברובע ג'וביהא נקרא "רחוב טאלאייני" שמשמעותו "רחוב תאסוף אותי". תושבים מקומיים ניסו לעצור את תופעת הזנות באזור.
בילוי, בידור ותיירות > פארקים קיימים ברובע

פארק העצמאות - (בערבית: متنزه الاستقلال)
פארק המורה - (בערבית: حديقة المعلم)
פארק אל-הודה - (בערבית: حديقة الهدى)
פארק העיתונאים - (בערבית: حديقة الصحفيين )
פארק אל מנהל - (בערבית: حديقة المنهل)
פארק רעייה האשמית - (בערבית: حديقة الراية الهاشمية)
פארק תנועה - (בערבית: الحديقة المروريه)
תחבורה

אף שרובע ג'וביהא נמצא בפאתי העיר הצפוניים, סלילת הכבישים הראשיים והכבישים המהירים, כמו כביש הטבעת המפורסם של כביש ירדן החדש סיפק גישה נוחה למחוזות הסמוכים ברחבי הבירה עמאן.
ראו גם

אוניברסיטת ירדן
המרכז הרפואי לסרטן על שם המלך חוסיין (אנ')
הערות שוליים

↑  Maplandia world gazetteer
1 2  Oded, B. (1971-01-01). "Jogbehah and Rujm El-Jebēha". Palestine Exploration Quarterly. 103 (1): 33–34. doi:10.1179/peq.1971.103.1.33. ISSN 0031-0328.
↑  Finkelstein, Israel; Lipschits, Oded; Koch, Ido (2012). "The Biblical Gilead: Observations on Identifications, Geographic Divisions and Territorial History.". Ugarit-Forschungen ; Band 43 (2011). [Erscheinungsort nicht ermittelbar]. p. 131. ISBN 978-3-86835-086-9. OCLC 1101929531.
↑  "The University of Jordan :: Amman :: Jordan" (באנגלית אמריקאית). The University of Jordan. נבדק ב-28 בדצמבר 2018. {{cite web}}:  (עזרה)
↑  "Royal Scientific Society of Jordan". Royal Scientific Society of Jordan. נבדק ב-28 בדצמבר 2018. {{cite web}}:  (עזרה)
↑  "Ministry of Higher Education and Scientific Research, Jordan". edarabia.com. נבדק ב-28 בדצמבר 2018. {{cite web}}:  (עזרה)
↑  Namrouqa, Hana (9 במאי 2017). "Jubeiha Amusement Park shuts down permanently". Jordan Times (באנגלית). נבדק ב-10 בדצמבר 2018. {{cite web}}:  (עזרה)
↑  "Plan to turn former Jubeiha Amusement Park into public park announced". Siyaha (באנגלית). 5 ביוני 2018. נבדק ב-28 בדצמבר 2018. {{cite web}}:  (עזרה)
↑  McManus, Luke (18 בנובמבר 2013). "The Traveller's Survival Guide: Jordan". Sabotage Times (באנגלית). אורכב מ-המקור ב-18 במרץ 2018. נבדק ב-17 במרץ 2018. {{cite web}}:  (עזרה)
↑  "موقع خبرني : حملة شعبية لتطهير شارع "طلّعني" من بائعات الهوى" [A popular campaign to clear the street of prostitutes]. موقع خبرني [Khaberni] (בערבית). 3 במרץ 2012. נבדק ב-17 במרץ 2018. {{cite web}}:  (עזרה)
רחוב האוניברסיטה, ששמו הוסב לרחוב המלכה ראנייה אל-עבדאללה
ג'ון מילס

| --- | --- |

ג'ון מילס וברוק שילדס בסרט "סהרה" (צילם יוני המנחם), 1983
 לידה:  22 בפברואר 1908 Watts Naval School, הממלכה המאוחדת 
 פטירה:  23 באפריל 2005 (בגיל 97) דנהאם, הממלכה המאוחדת 
 מקום קבורה:  Church of St Mary, Denham 
 שם לידה:  Lewis Ernest Watts Mills 
 סוגה מועדפת:  מערבון 
 מדינה:  הממלכה המאוחדת 
 תקופת הפעילות:  1929–2005 (כ־76 שנים) 
 מקום לימודים:  תיכון נורוויץ' לבנים  תיכון סר ג'ון לימן  תיכון לנגלי 
 בן או בת זוג:  מרי היילי בל (16 בינואר 1941–2005)  איילין ריימונד (12 במרץ 1932–1941) 
 צאצאים:  ג'ולייט מילס, היילי מילס 
 פרסים והוקרה:  מפקד במסדר האימפריה הבריטית (1960)  Knight Bachelor (1976)  צדפת הכסף לשחקן הטוב ביותר (1967)  אגדות דיסני (2002)  פרס אוסקר לשחקן המשנה הטוב ביותר (1970)  פרס מעגל המבקרים להצטיינות באמנויות 
 פרופיל ב-IMDb
 
סר ג'ון מילס (באנגלית: Sir John Mills;‏ 22 בפברואר 1908 – 23 באפריל 2005) היה שחקן קולנוע ותיאטרון אנגלי, זכה בפרס האוסקר עבור תפקידו בסרט "בתו של ריאן".
ביוגרפיה

נולד בשם לואיס ארנסט ווטס מילס (Lewis Ernest Watts Mills), במחוז נורפוק שבאנגליה. אחותו הייתה השחקנית אנט מילס (אנ'). התעניין במשחק מגיל צעיר והופעת הבכורה שלו בתיאטרון הייתה בשנת 1927 ב"היפודרום לונדון".
הופעתו הראשונה בקולנוע הייתה בסרט The Midshipmaid ב-1932, הוא התפרסם בסרט "היה שלום מר צ'יפס" ב-1939 כששיחק לצידו של רוברט דונאט. במהלך מלחמת העולם השנייה הופיע בסרטים פטריוטיים כמו "The October Man" ו-"Ice Cold in Alex". הפריצה הגדולה של מילס הייתה בשנת 1946 כששיחק בתפקיד הראשי בסרט "תקוות גדולות" עיבוד קולנועי של הרומן באותו שם מאת צ'ארלס דיקנס. לאחר מכן גילם דמויות של גיבורים בריטיים כמו רוברט פלקון סקוט בסרט "Scott of the Antarctic" ב-1949.
אשתו הראשונה הייתה איליין ריימונד, ממנה התגרש ב-1940, ולאחר מכן התחתן עם מרי היילי בל, סופרת. שתי בנותיהם ג'ולייט מילס והיילי מילס שחקניות קולנוע אף הן. בנה של היילי קריספיאן מילס הוא זמר פופ מצליח.
בשנת 1970 זכה מילס בפרס האוסקר לשחקן המשנה הטוב ביותר ובפרס גלובוס הזהב לשחקן המשנה הטוב ביותר, על תפקידו כשוטה הכפר בסרטו של דייוויד לין "בתו של ריאן". הוא השתתף ביותר ממאה סרטים. בין השאר בתפקיד קטן בסרט "מי הנערה הזאת" בכיכובה של מדונה.
בשנת 1977 קיבל מילס קיבל תואר אבירות מהמלכה אליזבת. תפקידו הידוע ביותר בטלוויזיה הוא בסדרה Quatermass מ-1979 בה הופיע בתפקיד ראשי. בתיאטרון הופיע בשנת 1988 במחזמר "קאטס". ב-2003 הופיע בפעם האחרונה בקולנוע בסרט "צעירים יפים ומבריקים" של סטיבן פריי, שם גילם דמות של בן 95 המסניף קוקאין במסיבה. ג'ון מילס מת בגיל 97 בביתו בבקינגהאמשייר.